Dre ma oa bet kaset 5 ober da benn vat choazh evit diorren ar yezh gant an Tolpad-kêrioù e oa bet roet al label a live 1 dezhañ dan 9 a viz Ebrel 2011. War ar marchad ez eo deuet TK Lannuon-Treger da vezañ an Tolpad-kêrioù kentañ e Breizh o sinañ live 2 ar garta.    Aet e oa an it. Lena Louarn, besprezidantez ar Chuzul-rannvro e karg eus yezhoù Breizh ha prezidantez an Ofis Publik, da Lannuon evit reiñ al label live 1 eus ar garta dan ao. Joël Le Jeune, prezidant TK Lannuon-Treger ha sinañ al live 2 gantañ.    Goude bezañ selaouet prezegennig degemer an ao.  Christian Marquet, maer Lannuon, he deus graet anv eus al labour bet graet gant an Tolpad-kêrioù gant 5 ober kaset da benn choazh. Gant kuzul-kumuniezh TK Lannuon-Treger ez eus bet votet 8 ober nevez da seveniñ a-benn 2 vloaz evit resev al label live 2. Bev-buhezek eo ar chelenn divyezhek e bro Treger-Goueloù : 8,7% eus ar skolidi er chentañ derez a gaver en hentadoù divyezhek ha 9,7% war takad Tolpad-kêrioù Lannuon-Treger.  Broudet eo bet an dilennidi a oa war al lech gant Lena Louarn da genderchel da  ziorren an divyezhegezh, dre zigeriñ hentadoù divyezhek nevez ha, war un dro, dre ginnig servijoù e brezhoneg dar rummadoù yaouank, evel ar magourioù hag ar chreizennoù dudi.    Gant an ao. Joël Le Jeune - e brezhoneg da gentañ hag e galleg war-lerch  eo bet embannet al lorch a oa ennañ evit al labour graet. Embannet en deus ivez youl an Tolpad-kêrioù hag e 20 kumun evit mont war-raok, en ur bouezañ war ar mennozh ez eo afer pep hini, dilennidi koulz ha keodedourien, saveteiñ ha diorren ar  brezhoneg.